EUROPEAN BALLOON FESTIVAL 2026 30è aniversari- Igualada 9, 10, 11 i 12 de juliol.
L'European Balloon Festival és una concentració internacional de globus aerostàtics que es va celebrar per primera vegada el 1997 a Igualada. Des de llavors, s'ha consolidat com a competició i un festival de referència a nivell europeu. El festival té lloc durant la primera quinzena de juliol a Igualada i reuneix durant quatre dies (de dijous a diumenge) més de 25.000 espectadors i més de 50 globus aerostàtics procedents de tota la geografia espanyola, europea i mundial.
L'European Balloon Festival és una concentració, una competició, un festival, que complementa l'aspecte lúdic del vol, la bellesa d'aquest esport i la competició. Durant tot el festival, el visitant pot gaudir de l'espectacle de veure volar més de 50 globus simultàniament, participar de les diferents activitats programades o enlairar-se en un globus juntament amb els equips participants.
Els vols, ja siguin d'exhibició o de competició, es realitzen a primera hora del matí i a última hora de la tarda, horaris en els quals les condicions meteorològiques són les més favorables pel vol en globus aerostàtic.
L´Ajuntament d´Igualada i l´Agrupació fotográfica d´Igualada convoquen el  concurs de fotografía European Balloon Festival. Tema: que faci referència a les activitats i a l'ambient format entorn de l'EBF. 

